โดยปกติจะเป็นคนคิดมาก ชอบเก็บไปคิดอยู่แล้ว และเป็นคนไม่ชอบคุยอะไรในเชิงโดนต่อว่า จะชอบหนีตลอด โดยเฉพาะกับพ่อ พอหลังจากแต่งงาน ภรรยาเข้ามาทำงานกับที่บ้าน โดยบ้านเป็นธุรกิจค้าขาย ภรรยาไม่ค่อยเข้ากันได้กับที่บ้าน (ที่บ้านเป็นคนพูดน้อย พอจะพูด พูดเชิงต่อว่าเป็นหลัก ไม่ชอบชม พูดคุยเล่น เลยทำให้ไม่สนิทกับภรรยา ทำให้เรากังวลเรื่องนี้เข้าไปอีก และภรรยาก็เป็นคนคิดมากเช่นกัน) ทำให้ระยะหลังมานี้ เวลาจะคุยกับพ่อ เริ่มคิดว่าจะโดนว่าอะไรอีก จะไม่โอเครตรงไหนอีก เกิดอาการตัวสั่น และหายใจไม่ค่อยออก จนตอนนี้เริ่มเกิดอาการกับแม่แล้วด้วย เพราะเขาจะไม่ชม ไม่พูดถึงแฟนเลย จะคุยกับแฟนก็บอกให้เราไปบอกตลอด เขาเป็นคนหัวโบราณ ไม่เข้าใจโรคทางจิตเวชด้วย ทำให้เรายิ่งคิดมากไปใหญ่ จะแก้ยังไงดีครับ
สวัสดีค่ะอาการเป็นคนคิดมาก ไม่ค่อยชอบคุย หนีปัญหา พอเกิดความเครียด ความกังวลแล้วมีอาการใจสั่น หายใจไม่ค่อยออกนั้น อาจจะเกิดความ โรควิตกกังวล โรคซึมเศร้า หรือโรคแพนิคแต่หากมีอาการทางกายร่วมด้วยค่อนข้างมาก อาจจะนึกถึงโรคแพนิคได้มาก โรคแพนิคเป็นโรคที่ผู้ป่วยจะมีอาการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติเกิดขึ้นร่วมด้วย เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ วิตกกังวลมากเหมือนตัวเองกำลังจะตายในเบื้องต้น ลองตั้งสติ เปลี่ยนความคิด โดยเมื่อรู้สึกเหมือนจะมีอาการดังกล่าว ให้ลองพุ่งความสนใจไปยังเหตุการณ์ที่ทำให้เรารู้สึกผ่อนคลาย เช่นที่ที่เราชอบไป และต้องตั้งสติว่าเหตุการณ์นี้จริงๆแล้วไม่ทำให้เกิดอันตรายถึงแก่ชีวิต ไม่จำเป็นต้องมีความหวาดกลัว ไม่ต้องกลัวอะไรที่มากเกินไปและถ้ายังมีอาการเป็นมาก มีอาการตัวสั่น หายใจไม่ค่อยออกขึ้นมาบ่อยๆ ควรไปพบแพทย์เพื่อตรวจเพิ่มเติม